| Charouvía |
| --- |
| Charouvías ou pastinacas |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Apiales |
| Familia: | Apiaceae |
| Tribo: | Tordylieae |
| Xénero: | '**Pastinaca'** |
| Especie: | ***P. sativa*** |

 |
| Nome binomial |
| '**Pastinaca sativa'**L. |

Charouvía ( *Pastinaca sativa*)
Ilustración
Charouvía.
A **charouvía** ou **pastinaca** (***Pastinaca sativa***), é unha raíz que se emprega como hortaliza, moi relacionada coa cenoria, aínda que máis pálida e con máis sabor que esta. O seu cultivo remóntase á tempos antigos en Eurasia: antes da importación da pataca tralo descubrimento de América, a charouvía ocupaba o seu lugar [].

Descrición
----------

É unha especie bienal, semellante á cenoira. A súa raizame ten unha raíz principal pivotante, carnosa e grosa, abrancazada a amarelenta, e raíces secundarias magras. O sistema caulinar, o primeiro ano, componse dun talo curtísimo de onde saen as follas formando unha roseta. Follas grandes, de 4 dm, con longos pecíolos na base, de lámina imparipinnada, con folíolos dentados ou lobulados, averdados escuros. No segundo ano, bota ramificacións e acada 80 cm de altura. Nos ápices das pólas agroman as umbelas con flores pequenas, brancas-averdadas e inconspicuas. Da polinización entomófila frutifica en esquizocarpos alados nas súas marxes, acastañados, cunha semente en cada mericarpio.

Nutrición
---------

Consómese a raíz primaria e parte do hipocótilo cocida, en guisos e sopas (dá sabor anisado).

Posúe máis vitaminas e minerais que a cenoira.

### Características nutricionais por cada 100 g

* Presenta
	+ Glícidos: 19 g
	+ 55 kcal, 230 kJ
	+ Fósforo: 360 mg
	+ Fibra: 2g
	+ Ferro: 0,7 mg
	+ Sodio: 12 mg
	+ Potasio: 541 mg
	+ Vitamina A: 30,0 UI
	+ Tiamina: 0,08 mg
	+ Riboflavina: 0.09 mg
	+ Niacina: 0,2 mg
	+ Vitamina C: 16 mg

Cultivares
----------

*Pastinaca* é nativa de Eurasia, e existen tres cultivares:

* Panais Redonda Precoz
* Panais Medio Longa
* Longa de Guernesey

Cultivo
-------

Non medra en clima cálido, necesita xeadas para desenvolver o seu sabor. É especial para rexións con curtas tempadas de crecemento. Gusta dos terreos areentos, e/ou limosos; os arxilosos e pedrentos non son bos para as súas raíces, producindo deformacións e tamaño curto.

As sementes plántanse ao comezo da primavera. Recóllense ao final do verán, despois da primeira xeada, e continúa durante o outono, até se conxelar o chan.

Máis que noutras especies de hortalizas, a viabilidade das súas sementes deteriórase se se almacenan moito tempo. Cada ano precisa semente fresca.

Nos Estados Unidos, moitos estados téñena na lista de malas herbas [].

A pastinaca é alimento de larvas dalgunhas especies de lepidópteros.

Perigo
------

Cando se apañan nas leiras, cómpre non confundilas coa cicuta con resultados fatais.

Taxonomía
---------

*Pastinaca sativa* foi descrita por Carl von Linné e publicado en *Species Plantarum* 1: 261. 1753.

Sinonimia
* *Anethum pastinaca* Wibel
* *Elaphoboscum sativum* (L.) Rupr.
* *Peucedanum pastinaca* (Wibel) Baill.
* *Peucedanum pastinaca* (L.) Benth. & Hook. f.
* *Peucedanum sativum* (L.) Benth. & Hook. f.
* *Selinum pastinaca* (L.) Crantz

Notas
-----

1. ↑  Nomes vulgares galego en varias fontes: "Os cultivos agrícolas" en *Vocabulario do medio agrícola*, Santiago de Compostela, Dirección Xeral de Política Lingüística, 1988. "Botánica" en *Vocabulario de ciencias naturais*, Santiago de Compostela, Xunta de Galicia, 1991; *Gran dicionario Xerais da lingua galega* Vigo, Xerais, 2009; 'Dicionario da Real Academia Galega *A Coruña, RAG, 2012*
2. ↑  "*Charouvía*". *Tropicos.org. Missouri Botanical Garden*. Consultado o 29 de outubro de 2013.
3. ↑  *Charouvía* en PlantList

Véxase tamén
------------

### Bibliografía

* Dr D.G.Hessayon. 2003. "Experto en vegetales & hierbas". Expert Books. ISBN 0-903505-46-0

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Charouvía*** |

* Perfil da *Pastinaca sativa* Departamento de Agricultura dos EUA: USDA, http://plants.usda.gov/ Database
* *Pastinaca sativa* en http://www.missouriplants.com missouriplants.com
* Receitas con pastinaca

|  |  |
| --- | --- |
| Control de autoridades | 
* Wd: Q188614
* EBID: ID
* GEC: 0151815
* GND: 4173507-9
* JSTOR: parsnips
* LCCN: sh85098316
* NKC: ph361974

 |

|  |  |
| --- | --- |
| Identificadores taxonómicos | 
* APDB: 27116
* APNI: 59300
* BioLib: 40333
* Dyntaxa: 219697
* Ecocrop: 1642
* EOL: 581528
* EPPO: PAVSA
* EUNIS: 151183
* FloraBase: 6244
* FoC: 200015712
* GBIF: 8262702
* iNaturalist: 59778
* IPNI: 845768-1
* IRMNG: 10594545
* ISC: 39028
* ITIS: 29795
* NBN: NBNSYS0000003709
* NCBI: 4041
* Plantarium: 27086
* PlantList: kew-2403590
* POWO: ID
* Soortenregister: 119614
* TAXREF: 112550
* Tela Botanica: 86944
* Tropicos: 1700175
* PLANTS: PASA2
* VASCAN: 2626
* VicFlora: ID

 |

|  |  |
| --- | --- |
| Identificadores | 
* UNII: 5747I4VF3M

 |